Plaaslike talent gee terug - My Matzikama | My Matzikama
Plaaslike talent gee terug
Dit is altyd besonders wanneer iemand wat in die Matzikama-streek grootgeword en as mens gegroei het, weer aan die gemeenskap teruggee. Henrico Snyders, 'n 19-jarige jongman van Vredendal-Noord, is 'n besondere voorbeeld hiervan.
Snyders beplan om aan die gemeenskap terug te gee en plaaslike talent te bevorder deur 'n Eternal Praise Festival in die volgende drie maande aan te bied en plaaslike sanggroepe te betrek. Dié fees belowe om volgens Snyders baie groot te wees.
"Ek het my sangtalent maar in die Sondagskool-klas ontdek, en ek is so dankbaar vir die kerk wat dit raakgesien het en my die geleentheid gegee het om my passie uit te leef," het Snyders vertel.
Snyders, 'n eerstejaar LLB Regte student aan die Universiteit van die Wes-Kaap, het op 'n jong ouderdom na die area verhuis en het sy skoolloopbaan in 2016 aan Hoërskool Vredendal voltooi. Snyders het al vorige konserte gedoen en ook by produksies van Hoërskool Vredendal opgetree terwyl hy daar 'n leerder was.
Terwyl hy vakansie hou, oefen hy en sy span baie hard om die beste terug te gee aan die gemeenskap wat hom getrou ondersteun by al sy konserte.
"Ek het groot planne vir die toekoms en ek wil dit graag eendag terugploeg in die gemeenskap. Die fees poog daarin om oud en jonk te vermaak en ook 'n geestelike hupstoot te gee," sê Snyders.
Daar sal volgens Snyders binnekort meer inligting bekend gemaak word.
Matzikama gee om
Daar is talle organisasies in die Matzikama-streek wat omgee en wat hul bes doen om 'n bydrae te lewer...
Bake It se kinderpret
Bake It wat in Maskam Mall op Vredendal geleë is, bied hope kinderpret vir kleuters. Dit sal op Saterdag,...
Vredendal-tehuis se maandelikse verjaarsdagtee
Op Vrydag, 31 Maart, het die Vredendal-tehuis hulle maandelikse verjaarsdagtee gehad. Maartmaand se verjaarsdag-tema was Spanje en hulle het...
Mini-gala by Lewis-meubelwinkel
Op Donderdag, 1 Junie, sal daar 'n mini-gala gehou word wat deur die Lewis-meubelwinkel op Vredendal aangebied word. Hierdie...
Doendinge in en om Doringbaai
Vir 'n lekker ontspannende dag of naweek kan jy gerus tussen Doringbaai en Strandfontein gaan stap. In die blomseisoen...
Vredendal Build It vier 15de verjaardag
Build It, geleë op Vredendal naby die Maskam Mall, vier van eerskomende Donderdag, 19 Oktober hul 15de verjaardag. Die...
Espadril is bringing the heat with their new spring/summer collectionAksies om die Afrino-ras te bevorder